# name
Creació del primer cens de tots els acadèmics especialitzats en estadística esportiva i descripció dels seus perfils

# metadata.dc.description[].value
Treballs Finals de Grau en Estadística UB-UPC, Facultat d'Economia i Empresa (UB) i Facultat de Matemàtiques i Estadística (UPC), Curs: 2022-2023, Tutor: Martí Casals Toquero i Daniel Fernández 
Martínez

# metadata.dc.description.abstract[].value
L’estadística esportiva és un àmbit que ha agafat gran importància els últims anys amb la
disponibilitat de diferents recursos com articles científics i llibres en revistes especialitzades,
la divulgació a partir de conferències, podcast i pel·lícules de l’àmbit que es poden trobar per
exemple a la secció d’estadística esportiva de l’American Statistics Association (ASA). Tot i
que hi ha estadístics o acadèmics que contribueixen en aquest àmbit, no es disposa ni es
coneix encara d’un cens d’aquests professionals. És per això que l’objectiu d’aquest TFG ha
estat la creació d’un cens de tots els investigadors i acadèmics especialitzats en estadística
esportiva. Aquest primer cens consta de 191 investigadors de 26 països d’arreu del món dels
quals se’ls hi ha fet arribar una enquesta que ha permès conèixer i ampliar el perfil
d’aquests. La taxa de resposta de l’enquesta ha estat del 50,49% (n = 103). Del total dels 103
investigadors, se n’han seleccionat 85 i s’ha pogut descriure el perfil d’aquests (tres clusters)
a partir de les tècniques de clustering k-means i KAMILA. El primer cluster està format pels
pioners o els que han impulsat per primera vegada l’estadística esportiva en el seu propi país
(ex: USA, UK, Itàlia) i ja són acadèmics molt sèniors, en el segon cluster hi ha un grup
majoritari d’edats entre 18-29 i 30-44 anys i són els que han continuat el que van crear els
del primer cluster i a més hi ha la nova fornada d’investigadors més joves que combinen tant
l’acadèmia com la indústria de l’esport amb experiència com analista en alguna organització
o equip professional, mentre que al tercer cluster hi ha estadístics australians reconeguts
sobretot en el camp de Sports Science i Exercise Medicine. El cens realitzat ha ajudat a crear
un primer mapa mundial i veure on es troben distribuïts tots aquests investigadors. Sembla
confirmar-se que Estats Units és el país líder en aquest àmbit amb un 24,71% dels
investigadors i el segueix Itàlia amb un 17,65% dels investigadors.

# metadata.dc.source[].value
Treballs Finals de Grau (TFG) - Estadística UB-UPC

# metadata.dc.title[].value
Creació del primer cens de tots els acadèmics especialitzats en estadística esportiva i descripció dels seus perfils